Under [[Religionsskiftet i Norden|religionsskiftet]] ophørte den [[nordisk mytologi|nordiske mytologi]] som levende tradition, da dyrkelsen af de store guder forsvandt. De mindre lokale guddomme blev imidlertid fortsat dyrket mange steder, og med tiden udviklede de sig til de overnaturlige væsner, som kendes fra eventyr og folkesagn. [[Samer]]nes og [[finne (person)|finnernes]] før-kristne religion er tæt forbundet med den nordiske, og indeholder mange fælles elementer; men begge har også bevaret en selvstændig karaktér, som har givet sig udslag i folkloren. Da den nordiske religion er nært beslægtede med de øvrige [[germansk religion|germanske religioner]], har den nordiske folklore mange fællestræk med folkloren i fx [[Engelsk folklore|England]] og [[Tysk folklore|Tyskland]].
Folkeminde